**OBRAZLOŽENJE**

Plan upravljanja turističkom destinacijom ( u daljnjem testu: Plan), dokument je koji se izrađuje kako bi se osigurao održivi razvoj destinacije. Svrha ovog dokumenta, koji ima elemente strateškog, planskog i akcijskog je sustavno, planski i dugoročno usmjeriti turistički razvoj neke destinacije na način da se osiguraju tri najvažnija uvjeta održivosti:

• osiguravanja održivog razvoja uz postizanje ravnoteže između ekonomskog rasta, očuvanja prirodnih i kulturnih vrijednosti te kvalitete života lokalnog stanovništva,

• definiranje jasnih ciljeva i mjera za razvoj turističke ponude,

• poticanja suradnje svih ključnih dionika destinacije u razvoju turizma.

Pravni temelj za izradu dokumenta plana upravljanja destinacijom daje se u odredbama Zakona o turizmu (NN 156/2023) odnosno članaka 25. i 28. tog Zakona.

Osim Zakona o turizmu, pravni okvir donošenja Plana čine i akti strateškog planiranja na nacionalnoj, regionalnoj te lokalnim razinama, prostorni planovi jedinica lokalne samouprave te, ukoliko postoje, drugi planovi upravljanja (primjerice kulturnim dobrima) te ostali važeći planovi i propisi.

Prema važećim propisima, Plan izrađuje turistička zajednica za područje jedne ili više lokalnih ili regionalnih turističkih zajednica. Na lokalnoj razini, kao što je to slučaj u ovom dokumentu, Plan izrađuje Turistička zajednica Grada Velike Gorice.

Grad Velika Gorica kao jedinica lokalne samouprave na čijem je području osnovana Turistička zajednica, sudjeluje u procesu izrade i provedbe Plana na način da pruža potrebne podatke, sudjeluje u konzultacijama i javnim raspravama, usvaja Plan na predstavničkom tijelu grada te podržava provedbu predviđenih aktivnosti.

Plan se izrađuje i donosi za razdoblje od četiri godine.

Prijedlog Plana biti će na savjetovanju 15 dana zbog unaprijed predviđenog termina posljednje sjednice Gradskog vijeća Grada Velike Gorice u ovoj godini.

Prijedlog Plana upućuje se na javno savjetovanje radi prikupljanja mišljenja zainteresirane javnosti. Po dovršetku savjetovanja izradit će se izvješće s pregledom pristiglih očitovanja i obrazloženjem prihvaćenih/neprihvaćenih prijedloga, a tekst će se, prema potrebi, doraditi prije upućivanja na donošenje Gradskom vijeću.